Marea reformă a administrației publice "vândută" românilor, în vara anului trecut, de către premierul Marcel Ciolacu se traduce, până acum, în aproape 14.000 de angajați în plus la stat. Minciuna PSD-PNL reiese chiar din cifrele publicate de Ministerul Finanțelor.
"Toată reorganizarea asta cu 200.000 de posturi vacante tăiate e o mare minciună! Realitatea e că, doar anul trecut, numărul de angajați la stat a crescut cu 13.564 (de la 1.278.995 în ianuarie la 1.292.559 în decembrie). Câteva zeci de șefuleți retrogradați în toată țara – și asta pentru că n-au avut suficiente proptele – sunt praf în ochi. Minciuna este tot minciună, nu contează de câte ori e repetată. Și aceasta a devenit regula pentru coaliția PSD-PNL girată de președintele Iohannis. Tot ceea ce se face e doar pentru interesele lor, doar pentru păstrarea accesului la butoanele care împart resursele bugetare. Pentru asta își bat joc de democrație comasând alegerile, pentru asta sunt și listele comune ale PSD și PNL", declară Marius Vasiliu, analist în cadrul Departamentului de Politici Publice al USR și fost secretar de stat MIPE.
Cea mai consistentă creștere a numărului de angajați o găsim la Ministerul Investițiilor și Proiectelor Europene. S-au tăiat, cică, 179 de posturi vacante, dar MIPE a ajuns să aibă, la finalul anului 2023, cu 550 de angajați mai mult decât avea la începutul anului (2.131 față de 1.581, în ianuarie 2023). Dintre aceștia, mai mult de jumătate au fost angajați în mandatul lui Marcel Boloș.
La Ministerul Familiei, de când a început să se vorbească în spațiul public de necesitatea reducerii cheltuielilor bugetare, au fost angajate în plus 67 de persoane (306 angajați în decembrie 2023, față de 239, în ianuarie 2023). Reamintim că Ministerul Familiei, înființat cu dedicație de PSD pentru Gabriela Firea, îi costă pe români peste 600 de milioane de lei pe an (doar chiria anuală pe care o plătește se ridică la 500.000 de euro).
Și la Ministerul Cercetării, unde s-ar fi desființat chipurile 16 posturi, a crescut în 2023 numărul angajaților: +35.
Cele mai recente "reorganizări" datează din martie 2024. Una se referă la Ministerul Energiei care, acum, după "reorganizare", deși se desființează 19 posturi (sunt amestecate și niște locuri vacante de pe la cabinete), are 376 de angajați. Adică, cu 32 mai mulți decât în ianuarie 2023 și cu 21 mai mult decât în decembrie 2023.
Ministerul Finanțelor, condus de Marcel Boloș, nu putea face excepție de la umflarea schemei de personal, așa că apar 25 de posturi și un secretar de stat în plus, cu tot cu cabinetul aferent.
Mai multe detalii pe Comunitatea liberală – https://comunitatealiberala.ro/sapte-grafice-simple-ca-sa-intelegi-cum-reformeaza-ciolacu-administratia-peste-tot-umfla-posturile-pentru-clientela/.
Material susținut de USR